Saru moet ook leer, jou woord is jou eer | Netwerk24
Saru moet ook leer, jou woord is jou eer
Deur Johan Botha, Hartenbos 05 Oktober 2020 00:00
Die hoofartikel in Die Burger van 2 Oktober, "Moenie Pro-14 sien as einde vir Cheetahs", is regtig ongevraagd en onregverdig.
Ons kan argumenteer soos ons wil, die feit is die Cheetahs het 'n wettige kontrak tot 2023 om deel te wees van die Pro-14. Saru en sy meelopers het eenvoudig hul woord verbreek. Dit is oneerlik, onregverdig en laat 'n vraagteken oor die geloofwaardigheid van al die rolspelers.
Ons ouer geslag het grootgeword met die een lewensbeginsel: 'n Mens se woord is jou eer, en as jy dit breek, het jy geen geloofwaardigheid. As Die Burger die besluit van Saru en sy meelopers ondersteun, hang daar ook 'n vraagteken oor die dagblad se objektiewe oordeel.
Kort en klaar, dis die Cheetahs se goeie reg om deel van die Pro-14 te wees totdat die kontrak verstryk het.